OpenLLM-France/wikimedia huggingface dataset:
# Jekaterina Diatxenko

Jekaterina Vladimirovna Diatxenko (errusieraz: Екатерина Владимировна Дьяченко; Leningrad, Sobietar Batasuna, 1987ko abuztuaren 31) errusiar eskrimalaria da. Diatxenko Errusiaren ordezkaria izan zen 2008ko Beijingeko Olinpiar Jokoetan eta 2016ko Rio de Janeiroko Olinpiar Jokoetan. 2016koetan urrezko domina irabazi zuen emakumezkoen taldekako eskrima-proban (Sofia Velikaia, Jana Jegorian eta Julia Gavrilova taldekide zituela)
Jekaterina Vladimir eta Natalia Diatxenko eskrima-entrenatzaileen alaba da. Aleksei neba ere eskrimalaria da, 2004ko Atenasko Olinpiar Jokoetan brontzezko domina irabazi zuena gizonezkoen taldekako eskrima-proban.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q3049585
* Multimedia: Yekaterina Dyachenko / Q3049585
# Indigo (argipena)

Indigo terminoak hainbat adiera du:
* Anil kolorea eta anil tindagaia adierazteko erabiltzen da indigo hitza.
* IndiGo, Indiako hegazkin konpainia bat.
* Indigo-karmina edo indigotina, elikagaien koloregarri bat.
* Indigo konderria (Shire of Indigo), Australian, non Indigo Valley haran eta herria dauden.
* Indigo aintzira, Alaska.
* Indigo Girls, rock-folkeko musika talde estatubatuarra.
# Indigènes

Indigènes (euskaraz: «Indigenak», arabieraz: بلديون‎‎, eta nazioartean Days of Glory izenburuaz kaleratu zuten) 2006ko Rachid Bouchareb franko-aljeriar zinema zuzendariaren filma bat da. Bertan Sami Bouajila, Jamel Debbouze, Samy Naceri, Roschdy Zem, Mélanie Laurent eta Bernard Blancan aktoreak antzeztu zuten.
Filma honetako jatorrizko Indigènes izenburuak Frantziako kolonietako gudari natiboak izendatzeko erabiltzen zen ezizen bat izan zen, izendapen hau frantsesez gutxiespen edo diskriminazio izendapen gisa jo ohi da. Halere, Frantziatik kanpora izendapen honen benetako esanahia ulertuko ez zutela eta, filmaren egileek nazioartean «Days of Glory» izenburupean merkaturatu zen.

## Sinopsia

Oharra: Atal honek istorio osoa edo amaiera argitzen du.
Filma Bigarren Mundu Gerran girotuta dago. Frantziar Indar Askeetako zati izateko erreklutatu berri dituzten magrebtar gudari talde baten nondik norakoak agertzen dira. Lehenbizi Afrikako Iparraldean, ondoren Italiako kanpainan eta azkenik Frantziako askapenean Alsazia eskualdean nazien aurka borrokatuko dira.
Filmean zehar Frantziaren alde eta alemaniarren aurka ausart eta kementsu borrokatuko den magrebtar talde honek ironikoki frantziarren arrazismoa eta esker txarra jasan beharko ditu.

## Aktoreak

* Jamel Debbouze - Saïd Otmari
* Samy Naceri - Yassir
* Roschdy Zem - Messaoud Souni
* Sami Bouajila - Abdelkader
* Bernard Blancan - Roger Martinez sarjentua
* Mathieu Simonet - Leroux kaporala
* Assaad Bouab - Larbi
* Benoît Giros - Durieux kapitaina
* Mélanie Laurent - Margueritte village Vosges
* Antoine Chappey - Kolonela
* Aurélie Eltvedt - Irène
* Thomas Langmann - Kazetaria
* Thibault de Montalembert - Martin kapitaina
* Dioucounda Koma - Touré (Diouc Koma bezala)
* Philippe Beglia - Rambert

## Kanpo estekak

* Indigènes filmaren webgunea (Ingelesez)
* Indigènes filmaren IMDBko fitxa ikusgai (Ingelesez)
* Datuak: Q1466744
# Indikoko erdialdeko dortsala

Indiako erdialdeko dortsala ozeano dortsal edo urpeko mendilerro bat da, Indiako ozeanoan dagoena. Afrikako eta Indo-australiar plakak banatzen dituena. Saint-Paul eta Amsterdam uharteak dortsal honen zati ur mailatik gora dauden bere zatiak dira.

## Erreferentziak

* ↑ Peter Bird, An updated digital model of plate boundaries, Geochemistry Geophysics Geosystems, 2003 (Ingelesez)

## Kanpo estekak

* Datuak: Q190604
# Indigo-karmin

Indigo-karmina edo indigotina elikagai koloragarri sintetiko urdina da, elikagaien industrian (non E-132 kodea duen) gehigarri bezala erabiltzen dutena . Anil zuhaixkatik aterata, pH-adierazle moduan ere erabiltzen dute.

## Erreferentziak

* ↑ Euskalterm: [Kontsulta-fitxak] [2002]
* ↑ Euskalterm: [Hiztegi Terminologikoa] [2005]

## Kanpo estekak

* Datuak: Q410120
* Multimedia: Indigo carmine / Q410120
# Indigo (landarea)

Indigoa lekadunen familiako zuhaixka batzuen izena da. Espezien arabera iraunkorrak nahiz erorkorrak izan ditzakete hostoak. Lore txikiak izaten dituzte, papilionazeoen familiakoek bezalakoak. Urteko kimu berriak landatuz edo hazitik ugal daitezke. Oihalak tindatzeko erabiltzen dira zuhaixka hauen hostoetatik ateratzen diren gaiak, indigoa, anila, etab. Indigofera tinctaria, Afrikan hazten dena, eta Indigofera anil Ameriketako tropiko aldeko lurraldeetan hazten dena, dira espezierik ezagunenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Indigo Girls

Indigo Girls rock-folk bikote estatubatuarra dira, Atlantan eratutako musika taldea (Georgia, Estatu Batuak), Amy Ray eta Emily Saliersek osatua.

## Ibilbidea

Taldea osatzen duten bi musikariak eskolako lagunak dira umetatik. Indigo Girls izenarekin hasi ziren Emoryko Unibertsitateko ikasle gisa, astero The Dugout tabernan, Emory Villagen.
1987an, Strange Fire izeneko disko-bilduma egin zuten, eta 1988an konpainia diskografiko garrantzitsu batekin kontratua lortu zuten. Harekin bederatzi album argutaratu ondoren 1987tik 2007ra bitartean, IG Recordings grabaketa marka propio eta berriarekin jarraitu zuten ondoren autoekoizle gisa.
Indigo Girls-ekin zerikusia duten proiektuetan lan egitetik kanpo, bakarkako lanak argitaratu ditu Amy Rayk, eta irabazi asmorik gabeko erakunde bat sortu du, musikari independenteak sustatzen dituena. Emliy Saliers, berriz, jatetxeen industriako ekintzailea izan da, eta idazlea ere bai da. Don Saliers aitarekin talde berezientzako ekintzailetzan emanaldiak antolatu ditu.
Taldeko bi emakumeak, Saliers eta Ray, lesbianak dira baina ez dira elkarren bikote sentimentala, eta ezagunak dira daude ingurumen eta politika-kontuetan aktibistak direlako.

## Kanpo estekak

* Artikulu hau, osorik edo zatiren batean, Ingelesezko Wikipediako «Indigo Girls» artikulutik itzuli da; zehazki, 22022-03-06ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Closer to Fine, Indigo Girls-en abesti eta bideoklipal, taldearen Youtube kanalean.
* Datuak: Q772035
* Multimedia: Indigo Girls / Q772035
# Indigete

Indigete (latinez: indigetae edo indiketes) Hispanian, egungo Gironako probintzian, bizi zen herria izan zen. Litekeena da iberiar jatorria izatea. Mendebaldean ausetano kideak zituzten. K.a. 218an erromatarrek konkistatuak, K.a. 195ean matxinatu eta Marko Portzio Katonek menderatuak izan ziren.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Sanmartí, J. & Santacana, J.. (2005). Els ibers del Nord. Bartzelona: Rafael Dalmau, ISBN 84-232-0691-2..

## Kanpo estekak

* Datuak: Q2404442
* Multimedia: Indigetes / Q2404442
# Indigirita

Indigirita karbonato motako minerala da.

## Ezaugarriak

Indigirita karbonato mineralaren formula kimikoa hau da: ${\ce {Mg2Al2(CO3)4(OH)2 * 15H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Indigirite: Mineral information, data and localities.» www.mindat.org (Noiz kontsultatua: 12-05-2019).
# Indigirka

Indigirka (errusieraz: Индиги́рка; sakheraz: Индигиир) ipar-ekialdeko Siberiako ibaia, Errusiako Sakhako Errepublika zeharkatzen duena. 1.726 km luze da eta 360.400 km²-ko arroa dauka.

## Geografia

Oimiakonen sortu, iparralderantz jo eta Txerski mendiak zeharkatzen ditu. Ekialdeko Siberiako itsasora isurtzen da. Ontziz ibiltzeko aukera ematen du ekainetik irailera.

## Hidrometria

Indigirkaren emaria 1936-1998 bitartean neurtua izan da Vorontsovon (itsasoratu baino 350 km lehenago). Gune horretan, drainatutako eremuak 305.000 km² ditu, arro osoaren % 85. Emari handiena ekainean du (5.707 m³/s), izotz urtzearen ostean, eta txikiena apirilean (9,1 m³/s). Urritik maiatzera edo ekainera arte izozturik egoten da.
Indigirkaren batez besteko emariak (m³/s), Vorontsovon neurtuak Datuak: 1936 eta 1998 artean

## Ibaiadar nagusiak

* Kuydusun ibaia
* Kyuente ibaia
* Elgi ibaia
* Nera ibaia
* Moma ibaia
* Badyarikha ibaia
* Selennjakh ibaia
* Ujandina

## Erreferentziak

* ↑ 159. araua. Euskaltzaindia (Noiz kontsultatua: 2013-07-02).
* ↑ Lur entziklopedietatik hartua.
* ↑ Indigirka Vorontsovon

## Kanpo estekak

* Datuak: Q82207
* Multimedia: Indigirka River / Q82207
# Irtyshita

Irtyshita oxido motako minerala da eta natrotantite taldearen kidea da.

## Ezaugarriak

Irtyshita oxido mineralaren formula kimikoa hau da: ${\ce {Na2(Ta,Nb)4O11}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Irtyshite: Mineral information, data and localities.» www.mindat.org (Noiz kontsultatua: 12-05-2019).
# Irudi

Irudia izaki edo gauzaki bat adierazten edo gogoratzen duten lerro, kolore edo formen multzoa da. Normalean ikus- irudipenekin lotzen badugu ere, beste hautematerako ere erabil dezakegu. Barnealdean bizi garen irudiak, fisikoak ez direnak, irudi mentalak dira.
Irudi digitalari dagokionez bi mota nagusi bereizten dira, bit-mapak eta bektorialak. Lehenengoak pixelez osatzen dira eta sortzeko modua, marrazteaz gain, eskaneatzea eta argazkia ateratzea da. Bektorialak ordea oinarrizko elementu geometrikoen konbinazioz sortzen dira. Elementu horiek nodoak edo kokatze-puntuak, lerro lodierak, koloreak eta abar dituzte. Oro har irudi bektorialak grafikoetan eta diseinu lanetan erabiltzen dira eta bit-mapak baino arinagoak eta eskalagarriak dira.

## Erreferentziak

* ↑ Lur entziklopedietatik hartua.

## Ikus, gainera

* Irudi-bereizmen

## Kanpo estekak

* Datuak: Q478798
* Multimedia: Images / Q478798
# Irthlingborough

Irthlingborough, Ingalaterrako erdialdean dagoen udalerri bat da, Northamptonshire konderrian.
2021ean 9.325 biztanle zituen.
* Datuak: Q1847208
* Multimedia: Irthlingborough / Q1847208
# Iru-Bat Santa Lucia Kirol Elkartea

Iru-Bat Santa Lucia Kirol Elkartea Gasteizko futbol taldea da. 1982an sortua, egun Arabako Erregional Preferentean dabil.

## Kanpo estekak

* Datuak: Q25477222
# Iruaitz

Iruaitz edo Iruatx, Zaraiako mendilerroan dagoen mendi bat da, mendilerro honen ekialdeko muturrean, Orkatzategi, Arbe eta Ametzuetarekin batera, Urkuluko urtegia domeinatuz, Aretxabaletan. 755 metro ditu eta Urkuluko urtegi inguruan aurkitzen diren lau mendietatik, bigarren txikiena da.

## Irispideak

Biderik errazena eta azkarrena, Urkuluko urtegitik bertatik abiatzen da. Arbeko labarra igo behar da lehenik, urtegiko hegoaldeko muturretik, Ugastegira heldu arte. Behin hemen, ezkerretara hartu behar da, gorantza doan bide bati jarraiki, Orkatzategirantz. Hemendik, bidegurutze batetara heltzen da, Santikurutz Gain menditik gertu dagoen bidegurutze batetara. Hemen, Araotzera doan bidea eskuinetara utzi, eta aurrera jarraitu behar da, gas hodiaren bideari jarraiki. Handik pixka batera, begi bistan agertzen da mendiaren tontorra. Zelai bat igaroz, bertara hel daiteke

## Berezitasunak

Bere izenak dioen bezala, hiru tontor ditu, kono zilindriko formakoak, harrizkoak. Hiru tontor hauek ematen diote duen izena.

## Kanpo estekak

* Datuak: Q12259762
# Iruaitzeta

Iruaitzeta, Hiru haitzak edo Aizgaina Urbasako mendilerroaren seigarren puntarik altuena da 1.144 metrorekin.
Mendebaldean Santa Marina eta ekialdean Baiza mendiak ditu.
Tontorra hiru haitzek osatzen dute, izenak iradoki bezala. Bestela, haitz hauetan agertzen diren zuloek "Jentilen zuloak" izena hartu dute, eta mendi honen ezaugarri nagusietakoa da.

## Abiapuntuak

* Etxarri-Aranatzetik : Ordu 2.
* Bakaikutik : Ordu 1 eta 45 minutu.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Iruaitzeta (Mendikat)

## Ikus, gainera

* Nafarroa Garaiko mendiak

## Kanpo estekak

* Datuak: Q12259763
# Irtyx

Irtyx (errusieraz: Иртыш; kazakheraz: Ертiс, Ertis; tatareraz: Иртеш, İrteş; txineraz 额尔齐斯河; uigurreraz: ئېرتىش; mongolieraz: Эрчис мөрөн, Erchis) erdi-mendebaldeko Asiako ibaia da, Ob ibaiaren adar nagusia, Txina, Kazakhstan eta Errusia zeharkatzen dituena. 4.248 km luze da eta 1.673.470 km$^{2-}$ko ibai-arroa dauka. Ob-Irtyx arroa Asiako handiena eta bosgarren luzeena da, eta munduko zazpigarren ibai-sistemarik luzeena.
Bere bazterrak Han dinastiak, Kalmik herriak eta mongoliarrek okupatu zituzten, XVI. mendearen bukaeran errusiarrak iritsi arte.

## Geografia

Mongolia eta Txina bereizten dituzten Altai mendien hego-mendebaldeko hegaleko glaziarretan du iturria. Jarraian Txinako Xinjiang, Kazakhstan eta Errusiako Omsk oblasta, Tiumen oblasta eta Khanti-Mansi zeharkatzen ditu. Khanty-Mansisketik gertu Obera isurtzen da.
Irtyxen ibaiadar nagusiak Ixim (2.450 km), Tobol (1.591 km), Demianka (1.160 km), Konda (1.097 km) eta Om (1.090 km) dira.
Ibai bazterreko hiri nagusiak honako hauek dira:
* Kazakhstanen: Oskemen, Semei eta Pavlodar.
* Errusian: Omsk, Tara, Tobolsk eta Khanty-Mansisk.

## Hidrometria

Irtyx ibaiaren emaria 1974-1999 bitartean neurtua izan da Khanty-Mansisken (Obera isuri baino 20 km lehenago). Gune horretan, drainatutako eremuak 1.650.000 km² ditu, arro osoaren % 99. Bertan urteko batez besteko emaria 2.733 m³/s da; emari handiena ekainean du (6.671 m³/s) eta txikiena martxoan (972 m³/s).
Irtyx ibaiaren batez besteko emariak (m³/s), Khanty-Mansisken neurtuak Datuak: 1974 eta 1999 artean

## Ikus, gainera

* Asiako geografia

## Erreferentziak

* ↑ Euskaltzaindiaren 159. araua
* 1 2 3 Irtysh River Global.britannica.com
* ↑ Irtyx ibaia Khanty-Mansisken R-arcticnet.sr.unh.edu

## Kanpo estekak

* Datuak: Q128102
* Multimedia: Irtysh River / Q128102
# Iru ziren

"(H)iru ziren" Piarres Larzabal lapurtarrak 1957an idatzitako antzezlana da, bortz ekitaldi edo "gertaldi"tan banatutakoa.

## Kanpo estekak

* "Hiru ziren" on-line
* Datuak: Q12259761
# Iruaritz baserria

Iruaritz Amurrioko Lezama herrian dagoen baserria da. Egun nekazaritza turismoko etxea da.
1996ko maiatzaren 2an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Etxe bakarra da, Lezamako "La Amargura" auzoko tontortxo batean dagoena.
XVII. mendeko lehenengo berrogeita hamar urteen barruan eraikitakoa da. Jatorrizko ezaugarri tipologikoei eusten die bai fatxada behinenean eta bai zurezko egitura-sisteman ere.
Oinplano angeluzuzena du baserriak eta hiru solairu. Bi isurialdeko estalkia du. Fatxa behinenarekiko perpendikularra da gailurra. Hegaldura handia duen teilatu hegalak jabaloiak ditu oinarritzat.
Fatxadarik behinenak ekialdera ematen du. Entramatuzko fabrika du eta etxearen hiru hormarteak mugatzen dituen poste osoak eta handiak. Zutiko ebakidura bertikaleko hormataletan zatitzen dira hiru hormarteok. Luzera, habe frontal sendoek adierazten dute altueren zatikuntza. Beheko solairuan harri-hormazkoa da entramatuaren itxiera; goiko solairuetan, ordea, adreilu trinkoa erabiltzen da.
Baoak ez daude era erregularrean banatuta. Sarrera bi ditu beheko solairuan: batetik kortetara sar daiteke, eta bestetik etxebizitzara. Eskuineko hormartean balkoi-hegalkina dago; balkoi-karela erdialdean; eta beste hegalkin bat ganbarako solairuan.
Petral-buruak eta gailurra boluta erdiekin apainduta daude. Jabaloi nagusian eta gapirio batzuetan irudi geometrikoak dituzte.
Harlanduzko etxola erantsia du baserriak eskuinaldean.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* (Gaztelaniaz) Hotelaren webgunea
* Datuak: Q8341970
# Jokin Murgialdai

Jokin Murgialdai Elortza (Gasteiz, 2000ko martxoaren 19a - ) arabar txirrindularia da. 2021ez geroztik txirrindulari profesionala da eta ez du garaipenik lortu.
Javier Murgialdai txirrindulari ohiaren semea da. Familiaren aurrekarietan oinarrituta, Aguraingo Arabarrak eskolan bizikletan ibiltzen hasi zen.

## Palmaresa

2018
* Aitor Bugallo Memoriala (junior)
* Arabako Itzulia (junior)
* 3. Gipuzkoako Itzulian (junior)
2019
* San Gregorio Saria
* San Pedro Saria
2020
* 2. Espainiako erlojupeko txirrindularitza txapelketan (23 urtez azpikoan)
* 2. Espainiako errepideko txirrindularitza txapelketan (23 urtez azpikoan)
* 3. Santisteban Memorialean
* 8. Giro Next Genen
2021
* 3. Joaquim Agostinho Garaikurrean
2022
* 9. Portugalgo Itzulian eta Gazteen sailkapena
2023
* 9. Langkawiko Tourrean

## Emaitzak lasterketa nagusietan
### Itzuli Handiak

| Itzuli Handia | 2021 | 2022 | 2023 |
| Italiako Giroa | — | — | — |
| Frantziako Tourra | — | — | — |
| Espainiako Vuelta | — | — | — |

### Klasikoak eta Txapelketak

| Lasterketa | Lasterketa | 2021 | 2022 | 2023 |
| Donostia Klasikoa | Donostia Klasikoa | 96. | — | 60. |
| Espainiako errepideko txapelketa | Espainiako errepideko txapelketa | 103. | 29. | — |
| Espainiako erlojupeko txapelketa | Espainiako erlojupeko txapelketa | 16. | 17. | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Caja Rural-Seguros RGA (2021- )

## Erreferentziak

* ↑ procyclingstats.com
* ↑ Éxito de la edición centenaria del Premio San Pedro de Irún

## Kanpo estekak

Jokin Murgialdai - ProCyclingStats
* Datuak: Q98925953
# Jokin Perez

Jokin Perez Viñaspre (Ordizia, 1953 – Iruñea, 1978ko urtarrilaren 11) ETA militarreko kidea iza zen, Zeferino Sarasola etakidearekin batera Iruñean poliziak antolatutako segada batean hil zena. Segada berean, José Manuel Baena polizia-inspektorea hil zen.
# Jokin Perona

Jokin Perona Lertxundi (Orio, Gipuzkoa, 1978ko uztailaren 17a - Peleas de Abajo, Zamora, 2024ko abuztuaren 6a) euskal politikari bat izan zen, Gipuzkoako Foru Aldundiko Ogasuneko diputatu izandakoa.

## Lan ibilbidea

Enpresa Zuzendaritzako Administrazioan lizentziatu zen, eta 2015ean sartu zen Gipuzkoako Foru Aldundian, Ogasuneko zuzendari nagusi gisa. 2020an, Ogasun eta Finantza Departamentuko foru diputatu izendatu zuten. TicketBai sistemaren sustatzaile nagusietako bat izan zen. Aurrez, bankuetan lan egindakoa zen, nagusiki Kutxan: Hauek izan ziren bere lan ibilbideko urratsak:
* Ogasun eta Finantza Departamentuko foru diputatu (2020-2024).
* Ogasuneko zuzendari nagusia. Gipuzkoako Foru Aldundia (2015-2020).
* Enpresei laguntzeko arduraduna. Finantzaketa egituratuak eta sindikatuak eta bat-egiteak eta eskuratzeak. Kutxabank (2008-2015).
* Analista, partaidetuak. Kutxaren partaidetza duten eragiketa korporatiboen analista. Kutxa (2005-2008)
* Ogasuneko teknikaria. PFEZaren aitorpena. Bizkaiko Foru Aldundia (2004).
* Bulegoko kudeatzailea. Euskadiko Kutxa (2002-2004).

## Heriotza

Zamoran hil zen, 2024ko abuztuaren 6an, auto batek harrapatuta, bizikletan zihoala 10 urteko semearekin batera; semea onik atera zen. Iluntzeko 21:15ean gertatu zen istripua.

## Erreferentziak

* ↑ «Jokin Perona Gipuzkoako Ogasun diputatua hil da, auto batek harrapatuta Zamoran» EITB 2024-08-07 (Noiz kontsultatua: 2024-08-07).
* 1 2 Ostolaza, Paulo. (2024-08-07). «Jokin Perona Gipuzkoako Ogasun diputatua hil da, auto batek harrapatuta» Berria (Noiz kontsultatua: 2024-08-07).
* ↑ (Gaztelaniaz) Eusko Jaurlaritza. (2022-07-20). «Jokin Perona Lerchundi» www.ivap.euskadi.eus (Noiz kontsultatua: 2024-08-07).
* ↑ (Gaztelaniaz) Eusko Jaurlaritza, Eusko Jaurlaritza. (2024-08-07). «Jokin Perona Lerchundi» www.ivap.euskadi.eus (Noiz kontsultatua: 2024-08-07).
* ↑ «Jokin Perona Gipuzkoako Ogasun diputatua hil da, auto batek harrapatuta Zamoran» Eitb.eus (web.archive.org) 2024-08-07 (Noiz kontsultatua: 2024-08-07).

## Kanpo estekak

* Jokin Perona Lertxundi-ren curriculuma gipuzkoairekia.eus atarian
* Datuak: Q128675510
# Jokin Ormaetxea

Jokin Ormaetxea Badiola (Azkoitia, 1980ko maiatzaren 26a - Donostia, 2004ko urriaren 24a) txirrindulari gipuzkoarra izan zen. Afizionatuetan Caja Rural taldetan ibili zen.

## Biografia

Afizionatu mailan (23 urtez azpikoan), zortzi garaipen eskuratu zituen, gehienbat Euskal Herrian jokaturiko lasterketetan. Emaitza onen ondorioz, 2004an profesionaletara pasatu zen Costa de Almería-Paternina taldean.
2004ko urriaren 24an hil zen, Deba aldean izandako auto istripu bat zela eta.

## Palmaresa

2002
* Urrakiko Igoera
2003
* Gorlako Igoera
* Urrakiko Igoera
* Extremadurako Itzuliko etapa 1
* Altsasuko Saria
* Santa Cruz Saria
* 2. Eusebio Vélez Sarian
* 2. Goierriko Itzulian
* 2. Euskaldun Txapelketan
* 3. Pascuas Zirkuituan
* 3. Baiona-Iruñean
* 3. Cirilo Zunzarrenen oroimenezko Sarian

## Erreferentziak

* ↑ Gaur egingo da Ormaetxearen aldeko hileta elizkizuna, 19:30etan Azkoitian

## Kanpo estekak

Jokin Ormaetxea - ProCyclingStats
* Datuak: Q6269775
# Jokin Urain

Jokin Urain Larrañaga (Mendaro, Gipuzkoa, 1959ko uztailaren 21a - ) euskal idazle eta preso politikoa da. Mendaron jaioa, Oreretan (Gipuzkoa) bizi zen. 1986tik 2013ra preso egon zen Espainiako kartzela ezberdinetan. 2009ko irailaren 7an, 23 urteko espetxe zigorra bete ondoren, Espainiako Auzitegi Nazionalak 197/06 doktrina ezarri eta kartzelaldia 2016 urtera arte luzatu zion.
25 urte espetxean egin zituenean bere egoera salatu eta mobilizazio ugari egin ziren Oreretan Jokin Urainen askatasuna aldarrikatzeko.

## Lanak

Urainek hainbat liburu idatzi ditu. Horrez gain, bertso idatziak ere sortu ditu, arlo horretan sari batzuk irabaziz, 1989ko Algortako Bertso Eskolakoa, adibidez.

### Nobela

* Izaina (1990, Amnistiaren Aldeko Batzordeak)
* Adlotse (1992, Txalaparta)

### Kronika

* Gatibu sortu nintzen (2000, Susa)
* Errotarria (2006, Susa)

### Saiakera

* Ez dago etxean (2010, Susa)

## Erreferentziak

* ↑ Jokin Uraini bizi arteko zigorra ezarri diote, Gara.net, 2009ko iralaren 7a
* ↑ Kixkur 25 URTE ESPETXEAN BORROKAN Oreretako presoak
* ↑ Ibargutxi, Felix: Jokin Urain Larrañaga, Auñamendi entziklpedia

## Kanpo estekak

* Jokin Urain literaturaren zubitegian
* Jokin Uraini elkarrizketa Argia aldizkarian
* Datuak: Q12260484
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |